न्यायिक प्रकरणों का इंद्राज अपडेशन करें : विश्नोई
बाड़मेर | न्यायविभाग की वेबसाइट लाइट्स पर विभागीय न्यायिक प्रकरणों की प्रविष्टि एवं अपडेशन की प्रगति की समीक्षा बैठक एडीएम ओ.पी.विश्नोई की अध्यक्षता में कलेक्ट्रेट कांफ्रेंस हॉल में हुई। जिसमें विश्नोई ने सभी अधिकारियों को विभागीय न्यायिक प्रकरणों का शत प्रतिशत लाइट्स सॉफ्टवेयर पर इंद्राज एवं अपडेशन सुनिश्चित करने के निर्देश दिए। उन्होंने कहा कि न्यायालयों में दर्ज विभागीय न्यायिक मामलों में रेड कैटेगरी एवं अवमानना के प्रकरणों को गंभीरता से लेते हुए प्राथमिकता से समाधान करने के प्रयास किए जाए। उन्होंने कहा कि ऐसे प्रकरण जिनमें राज्य सरकार अथवा राज्य सरकार का कार्यालय संबंधित है, की प्रभावी पैरवी एवं पर्यवेक्षण के लिए लाइट्स सॉफ्टवेयर पर इन्द्राज एवं अपडेशन करना जरूरी है। बैठक में एडीएम ने विभागवार बकाया न्यायिक प्रकरणों की समीक्षा की तथा सभी प्रकरणों में प्रभारी अधिकारी की नियुक्ति, जवाब प्रस्तुत करने आदि का ऑन लाइन इंद्राज करने के निर्देश दिए। उन्होंने कहा कि विभागीय न्यायिक प्रकरणों की मंत्री तथा सचिव स्तर पर समीक्षा की जाती है, अतः इसे गंभीरता से लिया जाए। बकाया न्यायिक प्रकरणों की स्थिति का लाइट्स वेबसाइट पर अपडेशन किया जाए। उन्होंने लाइट्स साफ्टवेयर पर प्रत्येक माह की 5 तारीख तक बकाया प्रकरणों के संबंध में प्रविष्टियां पूरी करने के निर्देश दिए।
hin_Deva hin_Deva